b'\n_START_ARTICLE_\nMiehitys\n_START_PARAGRAPH_\nMiehitys on toimenpide, jossa valtion armeija valloittaa toisen valtion alueen tai sen osan ja ottaa sen hallintaansa. Miehitys tehd\xc3\xa4\xc3\xa4n usein osana sodank\xc3\xa4ynti\xc3\xa4, toisinaan se my\xc3\xb6s aloittaa tai p\xc3\xa4\xc3\xa4tt\xc3\xa4\xc3\xa4 sodan. Miehityksen ei kuitenkaan tarvitse tapahtua sodank\xc3\xa4ynnin tuloksena, vaan historia tuntee my\xc3\xb6s tapauksia, joissa valtio on miehitt\xc3\xa4nyt toisen valtion alueita ilman sotaa (esimerkiksi Turkin vallattua osan Kyproksesta.)_NEWLINE_Miehityst\xc3\xa4 on s\xc3\xa4\xc3\xa4nnelty useilla kansainv\xc3\xa4lisill\xc3\xa4 sopimuksilla, mutta sopimuksia rikotaan k\xc3\xa4yt\xc3\xa4nn\xc3\xb6ss\xc3\xa4 usein ja niiden soveltuvuus saatetaan kiist\xc3\xa4\xc3\xa4. T\xc3\xa4rkeimm\xc3\xa4t sopimukset ovat sodank\xc3\xa4ynti\xc3\xa4 koskeva Haagin yleissopimus (1907) ja Geneven sopimus siviilien suojelemisesta sodan aikana (1949). _NEWLINE_Miehitys on v\xc3\xa4liaikainen toimi, jonka aikana alueen asukkaat s\xc3\xa4ilytt\xc3\xa4v\xc3\xa4t aiemman kansalaisuutensa ja oikeusasemansa. Miehitt\xc3\xa4v\xc3\xa4ll\xc3\xa4 valtiolla ei ole oikeutta liitt\xc3\xa4\xc3\xa4 miehitetty\xc3\xa4 aluetta omaan alueeseensa ainakaan ennen rauhan solmimista. Miehitt\xc3\xa4j\xc3\xa4n on pyritt\xc3\xa4v\xc3\xa4 palauttamaan ja s\xc3\xa4ilytt\xc3\xa4m\xc3\xa4\xc3\xa4n j\xc3\xa4rjestys ja turvallisuus miehitetyll\xc3\xa4 alueella. Se voi korvata alueen hallintoviranomaiset miehitysviranomaisilla, mutta tuomioistuimet saavat jatkaa toimintaansa.\n_START_SECTION_\nMiehityshallinto\n_START_PARAGRAPH_\nMiehityshallinto on miehitt\xc3\xa4v\xc3\xa4n osapuolen miehitetylle alueelle muodostamaa hallintoa, jota miehitt\xc3\xa4v\xc3\xa4 osapuoli hy\xc3\xb6dynt\xc3\xa4\xc3\xa4 alueen hallitsemisessa. Jos miehitys koskee vain valtion osaa, puhutaan miehitysvy\xc3\xb6hykkeest\xc3\xa4.\n_START_SECTION_\nEsimerkkej\xc3\xa4 sotilashallinnoista\n_START_PARAGRAPH_\nSyksyll\xc3\xa4 1941 perustettiin suomalaisten joukkojen etenemisen johdosta It\xc3\xa4-Karjalan sotilashallinto. My\xc3\xb6s monia Suomen Moskovan rauhassa Neuvostoliitolle luovuttamia, mutta kes\xc3\xa4ll\xc3\xa4 1941 takaisin vallattuja alueita j\xc3\xa4i hallitsemaan ylip\xc3\xa4\xc3\xa4llik\xc3\xb6n alaisuudessa p\xc3\xa4\xc3\xa4majan sotilashallinto-osasto kes\xc3\xa4-heinakuuhun 1944 siihen saakka, kun suomalaiset joukot olivat vet\xc3\xa4ytyneet._NEWLINE_Toisessa maailmansodassa liikkuvaa rintamaa l\xc3\xa4hell\xc3\xa4 oli Wehrmachtin sotilashallinto, mik\xc3\xa4 v\xc3\xa4hitellen luovutti joukkojen edetess\xc3\xa4 yh\xc3\xa4 syvemm\xc3\xa4lle Neuvostoliittoon hallintoa Alfred Rosenbergin johtaman it\xc3\xa4ministeri\xc3\xb6n alaisille valtakunnankuvernementeille, joista  muodostui miehityssiviilihallinto.'